recursal/SuperWikiNEXT-32B huggingface dataset:
**Slaget ved Tara** fant sted i 980. På den ene siden sto en vikinghær fra Dublin med støtte av styrker fra Hebridene under ledelse av Olav Kvåran. Den andre siden ble ledet av Máel Sechnaill mac Domnaill. Hans styrke besto av irske tropper fra Míde, sannsynligvis med støtte av tropper fra Leinster og Ulster. Slaget endte med et knusende nederlag for vikingene fra Dublin.

Bakgrunn
--------

Dublin hadde gått fra å være en enkel norrøn bosetning, og nærmest bare et brohode for plyndringstokter, til å bli et maktsentrum i Irland. Byen framsto som et selvstendig kongedømme, som vekselvis var i krig eller allianse med de forskjellige irske regionale kongene. Dublin hadde i lengre tid vært i allianse med Leinster mot den sørlige grenen av Ui Neill-dynastiet i Meath. I 976 hadde denne alliansen med Leinster tatt slutt. Uten allierte innledet Olav Kvåran en offensiv mot Leinster og Ui Neill, og hadde framgang de første årene. Mange tror at Olav håpet å kunne utvide Dublins territorium, og etablere et kongedømme lik det som fantes i Jorvik (York) i England.

Slaget
------

Olav Kvårans hær hadde i 980 trengt langt inn i Meath, og sto ved Tara. Tara var det symbolske senter for den irske kongemakten, ikke bare i provinsen Meath, men i hele Irland. Den kongen som hersket over Tara ble regnet som overkonge over hele landet. Det at slaget stod her, og at Dublinhæren hadde støtte fra Hebridene, tyder på at dette var en lenge planlagt hovedoffensiv som hadde til hensikt ramme selve hjertet i det Ui Neill-kontrollerte området.

Detaljene rundt selve slaget er ikke kjent, vi vet ikke hvor mange menn som deltok på hver side eller nøyaktig hvor selve kamphandlingene fant sted. Men den nye lederen for Ui Neill, Máel Sechnaill, vant en knusende seier. Annalene beskriver det som «en grusom nedslaktning av de fremmede».

Etterspill
----------

Olav Kvåran trakk seg tilbake til klosteret på øya Iona på nordvestkysten av Skottland, hvor han like etter døde. Dublinhærens nederlag åpnet veien for at Máel Sechnaill senere kunne beleire Dublin, og tvinge byen til å frigi alle irske slaver, oppgi sitt krav om å dominere Ui Neill-kontrollerte områder og å overlevere store verdier. Dublin var nå indirekte under Máel Sechnaills kontroll, til Olavs sønn Sigtrygg fikk kontroll over byen i 989

Litteratur
----------

* Annalene av de fire mesterne
* **Donnchadh Ó Corraín**, *The Vikings & Ireland*

Referanser
----------

1. ↑  Ó Corraín, s.31
2. ↑  AFM i engelsk oversettelse: «...a dreadful slaughter...» (M978.3)

Eksterne lenker
---------------

* Ó Corraín:Vikings&Ireland
Kart over beleiringen
**Slaget ved Toulon** ble utkjempet fra 29. juli til 21. august 1707 i Toulon i Frankrike under den spanske arvefølgekrigen. Under slaget ble en fransk og spansk styrke slått av en samlet styrke fra Østerrike, De forente Nederlanda, Savoie og Storbritannia.

I juli 1707 prøvde prins Eugene av Savoie å ta den franske marinebasen Toulon. Eugene hadde krysset Var den 11. og selv om han ble hindret av ineffektiviteten til Victor Amadeus II av Savoie nådde han fram til Frejus. Han var i kontakt med den britiske flåten under admiral Shovell den 16. august, Somlingen til Victor Amadeus bevirket flere forsinkelser, og ga hertugen av Berwick tid til å sende hjem forsterkinger fra Spania til marskalk René de Froulay de Tessé i Toulon før de allierte nådde fram (26. juli).

Den 14. august tok Tessé tilbake den viktige høyden Santa Catarina, som de allierte hadde stormet en uke tidligere, og Eugene, som fant retretten truende og så at han hadde liten sjanse til å ta Toulon, måtte gi opp forsøket sitt (22. august), og trakk seg tilbake til andre siden av Var. Han hadde da tapt 10 000 mann på forsøket. Shovell bombarderte den franske havnen før han evakuerte og klarte å senke to franske linjeskip og skade to andre hardt. 

Det eneste gode resultatet for de allierte var at franskmennene hadde sunket hele skvadronen sin på mer enn 40 skip med mellom 50 og 110 kanoner hver i havnen for å hindre at fienden tok de. Kong Ludvig XIV gav ordre om å senke skipene og senere hente de opp igjen. Han var redd for at Royal Navy skulle sette skipene i brann. Tredekkerne lå slik til at bare det øverste dekket lå over vann. Mye av skadene de fikk viste seg derimot umulig å reparere, og det er antatt at den franske marinen mistet 15 linjeskip i handlingen, og dermed lar de engelskmennene ta over kontrollen av Middelhavet.

Kilder
------

* Holmes, Richard. Marlborough: *Britain's Greatest General: England's Fragile Genius*, Harper Perennial, 2009 ISBN 0007225725

|  |  |
| --- | --- |
| Oppslagsverk/autoritetsdata | LCCN
 |
**Clayton Graham Blackmore** (født 23. september 1964 i Neath i Glamorgan) er en walisisk tidligere fotballspiller og trener. Han er mest kjent for sin tid som spiller for Manchester United der han spilte på nesten alle posisjoner på banen. Han spilte 39 landskamper for Wales.

Blackmore prøvespilte for rugby-klubben *Neath RFC* men valgte å takke ja til et lærlingtilbud fra Manchester United. Her utviklet han seg til å bli en allsidig og god spiller. I tiden før man hadde egne nummer på trøyene var Blackmore en av få spillere som har spilt med alle nummer fra 2 til 11 på drakten. 

Han var med på den første suksessfulle tiden under Alex Ferguson, og var med på å vinne FA-cupen i 1990, Cupvinnercupen i 1991 og ble ligamester i 1992-93. Han spilte 251 ligakamper for United og scoret 27 mål.

I 1994 gikk han over til Middlesbrough som nå hadde hans tidligere lagkamerat Bryan Robson som spillende trener. Her spilte han 66 kamper og scoret fire mål før skader satte han utenfor laget. Han forlot Middlesbrough i 1999 og spilte noen kamper for Bristol City, Barnsley og Notts County før han i februar 2001 flyttet tilbake til Wales for å spille for *Bangor City*. 

Her hadde han en god tid med 176 kamper og 11 mål. Han var også spillende trener for klubben mellom januar og november 2006. Han ble da ansatt som spillende trener for *Porthmadog* der han spilte 15 kamper. Han signerte i januar 2008 for hjemklubben *Neath Athletic*, men la opp som aktiv etter sesongslutt våren 2009.

Referanser
----------

1. ↑  «Profil på Welsh-Premier.com». Arkivert fra originalen 10. mars 2016. Besøkt 23. januar 2009.

Eksterne lenker
---------------

* (en) Clayton Blackmore – UEFA Rediger på Wikidata

* (en) Clayton Blackmore – Transfermarkt Rediger på Wikidata

* (en) Clayton Blackmore – Transfermarkt (manager) Rediger på Wikidata

* (en) Clayton Blackmore – national-football-teams.com Rediger på Wikidata

* (en) Clayton Blackmore – Soccerbase.com Rediger på Wikidata

* (en) Clayton Blackmore – EU-Football.info Rediger på Wikidata

* (en) Clayton Blackmore – FBref Rediger på Wikidata
* Clayton Blackmore-profil på welsh-premier.com Arkivert 10. mars 2016 hos Wayback Machine.

|  |  |
| --- | --- |
| Oppslagsverk/autoritetsdata | Prabook
 |
| Slaget ved Trois-Rivières |
| --- |
| Konflikt: Den amerikanske uavhengighetskrigen |
| Gammel kart over området hvor slaget sto |
| 

|  |  |
| --- | --- |
| Dato | 8. juni 1776 |
| Sted | Trois-Rivières, Quebec46°20'33,904"N 72°33'8,939"V |
| Resultat | Britisk seier |

 |
| Stridende parter |
| USAs flagg USA | Storbritannias flagg Storbritannia |
| Kommandanter og ledere |
| USAs flagg John Sullivan | Storbritannias flagg Guy Carleton |
| Styrker |
| 2500 | 3000 |
| Tap |
| 25 døde140 såret236 tatt til fange | 8 døde9 såret |

| Den amerikanske uavhengighetskrigen |
| --- |
| Boston – Canada – New York og New Jersey – Saratoga – Philadelphia – Vestfronten – Sullivan-ekspedisjonen – Sørfronten – Marine |

| Invasjonen av Canada, 1775–76 |
| --- |
| Ticonderoga – Crown Point – Longue-Pointe – Fort St. Jean – Quebec - Les Cédres – Vaudreuil – Trois-Riviéres – Valcour Bay – Fort Cumberland |

**Slaget ved Trois-Rivières** ble utkjempet den 8. juni 1776 i den amerikanske uavhengighetskrigen. En britisk hær under guvernøren i Quebec, Guy Carleton, forfulgte en amerikansk styrke og beseiret et motangrep ledet av John Sullivan.

Den amerikanske hæren i Canada led et alvorlig tap i det katastrofale angrepet på Quebec by på nyttårsaften i 1775. En stor flyt av forsyninger og forsterkninger gjorde at amerikanerne klarte å opprettholde et nærvær i nærheten av Quebec i 1776, men overlegent britisk artilleri umuliggjorde en beleiring. Sykdom tynnet ytterligere ut hæren.

En unnsetningsskvadron fra Royal Navy seilte i mai inn i Quebec havn. Carleton la fem regimenter sammen med tyske tropper fra Braunschweig til sin kommando og seilte ut mot amerikanerne. Sullivan var allerede i ferd med å trekke seg tilbake mot Montréal.

Carleton satte etter dem og Sullivan satte i gang et motangrep ved Trois-Rivières, rundt halvveis til Montreal. Selv om hans menn ble kraftig beseiret av det profesjonelle britiske infanteriet, klarte nesten hele Sullivans beseirede hær å unnslippe til Montreal av den overforsiktige Carleton.

Men dette gav bare midlertidig trygghet. Britiske avdelinger hadde operert i utkanten av Montreal hele våren, lyktes i å få okkupantene i kamp og tok nesten 500 fanger ved Les Cèdres og Vaudreuil. Ute av stand til å kontrollere området, forlot general Arnold Montreal den 15. juni etter å ha forsøkt å brenne byen. Hans brev til Sullivan sa at «*la oss slutte...og sikre vårt eget land før det er for sent.*»
**Stabilitet** defineres i mekanikken som hvor stor kraft som må til for å få et legeme ut av likevektsposisjon. Stabilitet har med stødighet og likevekt å gjøre.

I skipsindustrien er flytestabilitet svært viktig. Stabilitet innen dette feltet er ofte definert som et fartøys evne til å rette seg opp etter krengning. Se også utdypende artikkel om flytestabilitet.

Geoteknisk bruker en ordet stabilitet i forbindelse med bæreevne til bygninger, stabilitet til skråninger, skjæringer eller fyllinger.

For konstruksjoner bruker en stabilitet i tilknytning til knekking og vipping.

Basisordet stabil brukes også i mer overført betydning om noe som er balansert og ikke særlig bevegelig, som i stabil sykdomstilstand, stabilt sideleie m.m. Det motsatte av stabil er labil; i ubalanse eller lett bevegelig. Uttrykkene instabilitet eller ustabilitet er i bruk, selv om det motsatte av stabilitet heter labilitet.

Eksterne lenker
---------------

* En kort innføring i stabilitetsprinsippet på en båt[*død lenke*]

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** NKC
 |
**Vestarameisk** eller **sørvestarameisk** er den arameiske dialekt. Det er språket som ble talt i Palestina, og atskiller seg fra østarameisk, syrisk.[] For denne dialektdistinksjon kan man også bruke uttrykkene jødiskarameisk og kristenarameisk.[]

Det språk som tales i Ma'loula og to nærliggende landsbyer i Syria kalle gjerne vestarameisk.[] Det står i kontinuitet med det gamle språk, men lingvister kaller det ofte vestlig neo-arameisk.[] Så sent som på 1600-tallet var det et betydelig antall landsbyer i fjellene i dagens Libanon og det vestlige Syria som talte språket.

Fram til 1600-tallet rapporterte reisende i Libanon om landsbyer der det ble talt arameisk.

Litteratur
----------

* Sebasian Nordhoff, Harald Hammarström, Robert Forkel, Martin Haspelmath: *Western Aramaic*. Glottolog. Leipzig: Max Planck Institute for Evolutionary Anthropology, 2013.
* Jonathan Owens: *Arabic as a Minority Language*. Walter de Gruyter, 2000. s. 347. ISBN 3-11-016578-3.

Referanser
----------

1. ↑  Owens, Jonathan (2000). *Arabic as a Minority Language*. Walter de Gruyter. s. 347. ISBN 3-11-016578-3.

|  |  |
| --- | --- |
| Oppslagsverk/autoritetsdata | LCCN
 |
**Ferdinand Cattini** (født 27. september 1916, død 17. august 1969) var en sveitsisk ishockeyspiller som deltok i de olympiske vinterleker 1948 i St. Moritz.

Cattini vant en olympisk bronsemedalje i ishockey under vinter-OL 1948 i St. Moritz. Han var med på det sveitsiske laget som kom på tredjeplass i turneringen bak Canada og Tsjekkoslovakia.

Ishockeyturneringen ble avviklet som en enkeltserie med ni lag, der alle lagene møttes en gang. 
Sveits vant seks kamper og tapte to, de tapte med 0-3 mot Canada og 1-7 til Tsjekkoslovakia. Sveits fikk tolv poeng og ble nummer tre i tabellen bak Canada og Tsjekkoslovakia som begge fikk femten poeng. Canada vant serien med to måls bedre målforskjell enn Tsjekkoslovakia.

OL-medaljer
-----------

* 1948 Sveits’ flagg St. Moritz - Bronse Bronse i ishockey Sveits’ flagg Sveits

Referanser
----------

1. ↑   Olympics at Sports-Reference.com, web.archive.org[Hentet fra Wikidata]
2. 1 2   Hockey Archives, www.hockeyarchives.info[Hentet fra Wikidata]

Eksterne lenker
---------------

* (en) Ferdinand Cattini – Olympedia Rediger på Wikidata

* (en) Ferdinand Cattini – Sports-Reference (OL-resultater – arkivert) Rediger på Wikidata

* (en) Ferdinand Cattini – Eurohockey.com Rediger på Wikidata

* (en) Ferdinand Cattini – Eliteprospects.com Rediger på Wikidata
Stabæk Support under en kamp i april 2009.  Foto: Kjetil Ree 
**Stabæk Support** er en uavhengig supporterklubb som støtter Stabæk Fotball. Supporterklubben har som formål å organisere personer som støtter Stabæk Fotball, og å gi støtte til laget gjennom sanger og andre tribunearrangementer.

Historie
--------

Stabæk Support ble stiftet i 2000 etter en sammenslåing av supporterklubbene Stabæk Support og Bærget det Blaa.

Interne konflikter
------------------

Vinteren 2004 ble 5 medlemmer av supporterklubben, gjennom et årsmøtevedtak, ekskludert på ubestemt tid. Grunnen var upassende oppførsel under kamper og borteturer. Organisasjonen ble ved dette kvitt hovedgrunnen til sitt stadig dårligere omdømme blant kamparrangører og politi. Aktivitetsnivået i Stabæk Support sank også, for en periode, noe, ettersom de ekskluderte var blant de mest aktive på tribunen, på borteturer og i forbindelse med tifoarrangement.

Onkel Blaa
----------

Møteplassen til Stabæk Support er på puben Onkel Blaa på Bekkestua, også kalt Blaa på folkemunne. Fotballpuben ble startet, og drives, som en supporterpub for Stabæk Fotball. Stabæk Support gikk inn som deleiere i 2007.

Puben er hovedsentral for organisasjonen, og de fleste medlemsaktiviteter har puben som sitt utgangspunkt.

Tifo
----

Stabæk Support da spillerne entret banen i kampen mot Sogndal 16. mai 2011. Foto: Jan Fredrik Breivik 
Tifo-gruppen baserer seg på frivillighet, og har i de fleste sesongene levert en rekke arrangement på Stabæks hjemmekamper.

Tifo-gruppen har også bidratt til tifo for landslaget i regi av Norsk Supporterallianse.

I 2006 vant Stabæk Support Gullblusset fra NSA for beste tekstbanner.

Internett
---------

Stabæk Supports hjemmeside,  inneholder artikler om Stabæk Fotball og annet som har relevans for supporterne. Her finnes også et meget aktivt debattforum.

Stabæk Support har ingen offisiell fanzine, men to uavhengige nettfanziner med hvert sitt fokus, knyttes til organisasjonen, Tour the Force Arkivert 6. oktober 2016 hos Wayback Machine. en bildebank fra kamper og turer for Stabæk supportere, og Stabæk Satyren, en frittalende og satyrisk side som omhandler fotball generelt og Stabæk spesielt, i artikler og video på egen internettkanal, SSTV.

Medlemmer
---------

Stabæk Support er i kraftig vekst, og passerte 1000 medlemmer i løpet av 2007-sesongen. Dette tallet økte ytterligere i 2010 da supporterklubben fikk over 2000 medlemmer. Dette er det høyeste medlemstallet til supporterklubben siden seriebronse og cupfinalegull i 1998.

Referanser
----------

1. ↑  «Stabæk Support investerer i Onkel Blaa». 3. mai 2007. Arkivert fra originalen 5. mars 2016. Besøkt 28. november 2007.
2. ↑  «Bra Tifoår». 22. februar 2007. Arkivert fra originalen 27. oktober 2007. Besøkt 28. november 2007.

Eksterne lenker
---------------

* Hjemmeside
* Stabæk Satyren
* Tour The Force Arkivert 6. oktober 2016 hos Wayback Machine.

| * v
* d
* r
Stabæk Idrettsforening |
| --- |
| Lag | Stabæk Bandy **·** Stabæk Fotball **·** Stabæk Fotball Kvinner **·** Stabæk Håndball |
| Arenaer | Nadderud Stadion **·** Nadderudhallen **·** Stabekkbanen **·** Telenor Arena |
| Annet | Stabæk Support |
**Stacey J. Cook** (født 3. juli 1984 i Truckee, California) er en amerikansk alpinist. Hun har spesialisert seg innen fartsdisiplinene (utfor og Super-G).

Hun debuterte i verdenscupen 30. januar 2004 under utforrennet i østerrikske Haus im Ennstal. Det tok imidlertid ytterligere ett og et halvt år før hun tok sine første poeng i verdenscupen.

I starten av sesongen 2005/06 tok Cook overraskende 10.- og 8.-plass i sesongens første utforrenn i Lake Louise, og kvalifiserte seg dermed til OL 2006 i Torino. Hun greide imidlertid ikke å følge opp de gode resultatene, og ble satt ut av verdenscuplaget. Først i begynnelsen av sesongen 2006/07 fikk hun igjen en plassering blant de ti fremste, med en fjerdeplass i utforrennet i Lake Louise. Per februar 2009 er dette hennes fremste plassering.

Meritter
--------

### OL

* Torino 2006: 19.-plass i utfor, 23.-plass i storslalåm
* Vancouver 2010: 11.-plass i utfor

### VM

* Åre 2007: 16.-plass i utfor
* Val-d’Isère 2009: 9.-plass i utfor, 16.-plass i superkombinasjon, 22.-plass i super-G

### Verdenscupen

* Fire plasseringer blant de ti fremste

Eksterne lenker
---------------

* (en) Offisielt nettsted Rediger på Wikidata

* (en) Stacey Cook – kategori av bilder, video eller lyd på Commons Rediger på Wikidata
* (en) Stacey Cook – Olympics.com Rediger på Wikidata

* (en) Stacey Cook – Olympic.org Rediger på Wikidata

* (en) Stacey Cook – Olympedia Rediger på Wikidata

* (en) Stacey Cook – Sports-Reference (OL-resultater – arkivert) Rediger på Wikidata

* (en) Stacey Cook – FIS (alpint) Rediger på Wikidata

* (en) Stacey Cook – ski-db.com Rediger på Wikidata
**Feraligatr** er den siste utviklingen til totodile.
Finnes i Johto på pokemon sølv, gull, og crystal.

**Fysiologi:**
Feraligatr er en stor, blå, bipedal krokodille. Den kan også bevege seg på alle fire, men foretrekker å stå på to i kamp. Armene (eller forbena) er svært menneskelignende, og veldig muskuløse. Feraligatr er en av få pokémon med fem fingre på hver hånd. Den har sylskarpe klør på hver finger, et trekk den deler mer med bjørner enn med krokodiller/alligatorer.
Feraligatrs mest fremtredende trekk, så vel som dens primære kampvåpen, er den enorme kjeven. Munnen er omtrent en halv meter dyp, og den er sterk nok til å bite over stålbjelker. Nakken dens er sterk, men fleksibel, så Feraligatr kan ha snuten pekende rett frem uansett om den svømmer eller står på to. Når den står på to, er den omtrent 2,3 meter høy, mye av dette skyldes den halvmeterhøye røde ryggfinnen. Ellers er det skulderbladene som er det høyeste punktet på kroppen. Beina er korte, med store, padleårelignende føtter.
Feraligatr har ti fingre, men bare åtte tær.

**Spesielle evner:**
Som de fleste vannpokémon kan Feraligatr sprute store mengder vann fra munnen på et utall måter. Siden den er utviklet fra en starter-pokémon, kan den lære det kraftige angrepet Hydro Cannon. En Pokédex-beskrivelse nevner at spesialiteten dens er å spytte kuler av vann så hardt at det kan knuse kampesteiner.
Feraligatr kan også bruke diverse is-angrep, i tillegg til det alltid tilstedeværende Hyper Beam (et angrep alle fullt utviklede Pokémon kan lære). I kort- og figurseriene er Feraligatrs hovedangrep Riptide, som er fremstilt som en langt kraftigere versjon av Surf. Dette angrepet finnes ikke i spillene, og er så langt ikke vist i TV-serien. Den har også evnen til å bruke SuperPower, et slåss-angrep som er så kraftig at den selv blir svekket av det.

Eksterne lenker
---------------

* 

* (en) «Feraligatr» på Bulbapedia

Portal: Videospill
**Ferdinand Lindley Augustus Buchanan** (født 8. mars 1888, død 14. april 1967) var en sørafrikansk sportsutøver som deltok i de olympiske leker 1920 i Antwerpen.

Buchanan vant en olympisk bronsemedalje i skyting under Sommer-OL 1920 i Antwerpen. Han var med på det sørafrikansk laget som kom på andreplass i lagskytingen liggende 600 meter armégevær bak USA. De andre på laget var Robert Bodley, George Harvey, Fred Morgan, David Smith. Alle tre lagene, USA, Sør-Afrika og Sverige skjøt 279 poeng og det måtte to omskytinger til for å kunne fordele medaljene. Buchanan skjøt 58 poeng som var det nest beste resultatet på det sørafrikansk laget.

OL-medaljer
-----------

* 1920 Belgias flagg Antwerpen - Bronse Bronse i skyting, 600 meter armegevær liggende, lagskyting Sør-Afrikas flagg Sør-Afrika

Referanser
----------

1. ↑   oppført som Ferdinand Lindley Augustus Buchanan, generals.dk[Hentet fra Wikidata]

Eksterne lenker
---------------

* (en) Ferdinand Buchanan – Olympedia Rediger på Wikidata

* (en) Ferdinand Buchanan – Sports-Reference (OL-resultater – arkivert) Rediger på Wikidata

* (en) Ferdinand Buchanan – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Jean Nicot, sieur de Villemain**  (født 1530 i Nîmes i Frankrike, død 4. mai, 1600 i Paris), var en fransk diplomat og vitenskapsmann. Han var også fransk ambassadør i Lisboa, Portugal fra 1559 til 1561.

Biografi
--------

Nicot var 29 år gammel i 1559 da han ble sendt fra Frankrike til Portugal for å forhandle frem ekteskapet mellom seks år gamle prinsesse Marguerite de Valois og den fem år gamle kong Sebastian av Portugal.

Da Nicot kom hjem til Frankrike, brakte han tobakksplanter med seg. Han introduserte planten for det franske hoff. Dronningmoren Catherine de Medici ble umiddelbart tobakktilhenger.[] Planten ble også en umiddelbar suksess hos den øverste munken av Malta, som delte tobakken villig med alle sine munker.[] Snart brukte fiffen i Paris planten hyppig, noe som gjorde nikotin til en luksusvare.[]

I begynnelsen gikk planten under navnet *nicotina*, men senere har navnet nikotin først og fremst blitt gjeldende for selve ingrediensen nikotin i planten.

Tobakksplanten, *Nicotiana tabacum*, som også er en blomstrende hageplante, er oppkalt etter Jean Nicot.

Nicot utga også en av de første franske ordbøker *Thresor de la langue françoyse tant ancienne que moderne* (utgitt første gang i 1606).

Viktige utgivelser
------------------

Nicot utgav en medisinsk brosjyre om tobakkens helsemessige effekter i 1565. Den engelske oversettelsen, *Joyful News Our Newe Founde Worlde*, listet opp en lang rekke sykdommer som han mente tobakken kurerte.[] Det burde ha vært nevnt at uhygieniske forhold i det 16. århundre medførte at de fleste mennesker var bærere av parasitter og andre virus. Før oppdagelsen av antibiotika behandlet vestens leger infeksjoner ved å gi nok motgift til å drepe infeksjonen, men uten at det var nok til å drepe smittekilden. I tillegg levde ikke folk lenge nok til å bekymre seg for kreft forårsaket av nikotin.[] Derfor er det sannsynlig å tro at tobakken representerte en helsemessig gevinst for en typisk europeer på 1500-tallet.[]

Referanser
----------

1. ↑   Gemeinsame Normdatei, GND-ID 118934880, besøkt 17. oktober 2015[Hentet fra Wikidata]
2. ↑   Autorités BnF, data.bnf.fr, besøkt 10. oktober 2015[Hentet fra Wikidata]
3. ↑   pantheon.world, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Deutsche Biographie **·** Encyclopædia Universalis **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** CiNii
 |
Sveitseren Gary Hirsch prøvekjører Ferrari F1-2000 i 2008 i regi av Ferraris Corse Clienti, et selskap hvor personer kan betale for å kjøre eldre Ferrari Formel 1-biler
**Ferdighetskjøring**, også kalt **banedag** eller **førerutvikling**, er et arrangement hvor det kjøres med bil eller motorsykkel på racerbane uten hastighetsbegrensning. Det legges vekt på å ha det gøy i et kontrollert og egnet miljø. Racing er ofte eksplisitt forbudt på disse arrangementene. Ofte er det krav om førerkort for det aktuelle kjøretøyet, eller eventuelt passende racinglisens. Noen arrangement er kun åpne for gateregistrerte kjøretøy.

Format
------

Førerne deles ofte inn i puljer etter erfaringsnivå eller hvor raske de er, og det kjøres en gruppe om gangen. Siden de holder omtrent samme fart blir de ofte kjørende mot seg selv.

Vanligvis bruker deltakerne egne kjøretøy, men i noen tilfeller kan kjøretøy leies av arrangør. Det er derimot vanlig med instruktører, råd og salg av dekk, eller til og med salg og installasjon av fjæringssystemer.

Fordeler
--------

Ferdighetskjøring kan lære deltakerne å håndtere høy ytelse på en trygg måte. Det kan også ha en positiv effekt på trafikksikkerhet ved at man får holdninger om et definert skille mellom kjøring på bane og veg.

Flagg
-----

Det benyttes standard racingflagg for kommunikasjon til førerene.

Referanser
----------

1. ↑  «Ferdighetskjøring». *Norsk Triumphklubb* **(engelsk)**. Besøkt 18. august 2021.
2. ↑  «Ferdighetskjøring på bane». *Norsk Sportsvogn Klubb*. Besøkt 18. august 2021.
3. ↑  «Flerbruk av banene». *KNA*. Besøkt 18. august 2021.
4. ↑  «Banedag – Bilsportlisens». Besøkt 18. august 2021.
5. ↑  «Arrangør- og teknisk reglement for banedag/oppvisning - Norges Bilsportforbund» (PDF).
6. ↑  Kristiansen, Stein. «Avdelingsinformasjon - Senior MC Norge». *seniormc.no*. Arkivert fra originalen 18. august 2021. Besøkt 18. august 2021.
**«Blue Monday»** er en amerikansk sang, opprinnelig skrevet av Dave Bartholomew og først innspilt på plate av Smiley Lewis i 1954.

Den ble senere popularisert i en innspilling med Fats Domino i 1956 (singlen Imperial 5417), hvor låtskriverkrediteringen ble delt mellom Bartholomew og Domino. De fleste senere versjonene har kreditert Bartholomew og Domino som medopphavspersoner.

Dominos versjon var med i filmen *The Girl Can't Help It* (1956)

Den ble én av de første rhythm and blues-sangene som lå på Billboards popmusikkliste, hvor den lå som høyest på en femteplass og nådde førsteplassen på R&B Best Sellers-listen.

Den var med på albumenene *This Is Fats* (1957) og *Fats Domino sings 12,000,000 Records* (1959). 

Sangen blir ofte anvendt av Michael Savage i hans radioprogram *The Savage Nation*,spesielt etter at Savage spiller av et klipp hvor noen (slik som George W. Bush, John McCain eller Barack Obama) sier noe som Savage synes er latterlig.

Coverversjoner
--------------

* Cat Stevens har gjort en coverversjon av sangen.
* Tim Curry gjorde en coverversjon som temasang for den britiske TV-filmen *Blue Money*.
* Gene Summers hadde med «Blue Monday» på sin LP *Gene Summers in Nashville* (1981) på den franske labelen Big Beat
* Bob Seger gjorde en coverversjon for filmen *Road House*.
* Huey Lewis and the News gjorde en coverversjon på albumet *Four Chords & Several Years Ago* (1994).

Svenske versjoner
-----------------

* Gert Lengstrand har skrevet en svensk tekst. Han spilte selv inn sin versjon. Den ble utgitt på LP-platen *Nostalgity* (Bohus BGLP 5008) i 1978.
* Keith Almgren har skrevet en svensk tekst. Den bærer tittelen «Härliga lørdag» og ble fremført av Sten & Stanley live i 1994

Referanser
----------

1. ↑  BMI records for Blue Monday
2. ↑  «J. C. Marion, *Tee Nah Nah : The Story of Smiley Lewis*». Arkivert fra originalen 3. mars 2016. Besøkt 9. juli 2012.
3. ↑  Label shot of Fats Domino single[*død lenke*]
4. ↑  Whitburn, Joel (2004). *Top R&B/Hip-Hop Singles: 1942-2004*. Record Research. s. 167.
**Maja Valentinovna Usova** (russisk: Майя Валентиновна Усова; født 22. mai 1965 i Gorkij) er en russisk tidligere kunstløper, som deltok i de olympiske vinterleker 1992 i Albertville og 1994 i Lillehammer.

Usova vant en olympisk bronsemedalje i kunstløp under vinter-OL 1992 i Albertville. Sammen med Aleksander Zjulin kom hun på tredjeplass i isdans, bak Marina Klimova / Sergej Ponomarenko som også representerte Samveldet av uavhengige stater og søskenparet Isabelle Duchesnay / Paul Duchesnay fra Frankrike.

To år senere, under vinter-OL 1994 i Lillehammer vant hun og Aleksander Zjulin sølvmedaljene i isdans. De ble nummer to bak sine landsmenn Oksana Grisjtsjuk og Jevgenij Platov.

Usova ble verdensmester i kunstløp 1993, i isdans sammen med Aleksander Zjulin.

OL-medaljer
-----------

* 1994 Norges flagg Lillehammer - Sølv Sølv i kunstløp, isdans Russlands flagg Russland
* 1992 Frankrikes flagg Albertville - Bronse Bronse i kunstløp, isdans OLs flagg SUS

VM-medaljer
-----------

* VM 1993 – Gull **Gull** i kunstløp, isdans
* VM 1989 – Sølv Sølv i kunstløp, isdans
* VM 1990 – Sølv Sølv i kunstløp, isdans
* VM 1992 – Sølv Sølv i kunstløp, isdans
* VM 1991 – Bronse Bronse i kunstløp, isdans
* VM 1994 – Bronse Bronse i kunstløp, isdans

Referanser
----------

1. ↑   www.sports-reference.com[Hentet fra Wikidata]

Eksterne lenker
---------------

* (de) Maja Usova – Munzinger Sportsarchiv Rediger på Wikidata

* (en) Maja Usova – Olympedia Rediger på Wikidata

* (en) Maja Usova – Sports-Reference (OL-resultater – arkivert) Rediger på Wikidata

|  |  |
| --- | --- |
| Oppslagsverk/autoritetsdata | Geni **·** Munzinger (sport)
 |
Artikkelen omhandler både distriktet og byen Kuala Penyu

Kuala Penyu og Sitompok-elven.  Foto: Uwe Aranas (2012) 
**Kuala Penyu** er et distrikt i Pedalman-divisjonen i den malaysiske staten Sabah. Distriktet utgjør den ytre delen av halvøya Klias, og har et areal på 453 kvadratkilometer og et folketall på 18 958 (2010). Administrasjonssenteret er byen Kuala Penyu.

Distriktet ligger på en smal kyststripe mellom Kimanisbukta i nordøst og Bruneibukta i sørvest. I vest ligger Sørkinahavet. Området var tidligere var dekket av mangroveskog, som ble ødelagt for å gjøre plass til oljepalmer. De tre skogsbevaringsområdene Binsuluk, Padas og Menumbok ligger delvis i distriktet.

Fra landsbyen Menumbok er det fergeforbindelse til Bandar Labuan på Labuan. Distriktet ble opprettet den 1. januar 1962.

Byen
----

Byen Kuala Penyu har 659 innbyggere og regnes som innfallsporten til nasjonalparken Pulau Tiga.

Referanser
----------

1. 1 2  Folketellingen for Sabah (2010) Arkivert 14. november 2013 hos Wayback Machine..
2. ↑  Sabah LawNet: Kuala Penyu District Council Instrument 1961 Arkivert 14. oktober 2013 hos Wayback Machine.. Besøkt 9. oktober 2013. (en)

|  |  |
| --- | --- |
| Oppslagsverk/autoritetsdata | GeoNames
 |
**Blue Eyes** er en britisk sang med melodi av Elton John og tekst av Gary Osborne. Den ble utgitt både på singlen The Rocket Record Company XPRES 7 i mars 1982 og på albumet *Jump Up!* den 9. april 1982. Produsent var Chris Thomas.

Videoen til sporet ble filmet i Australia.

Norsk versjon
-------------

Tor Brovold har skrevet en norsk tekst. Den norske tittelen er «Øyne». Four Jets har spilt inn sangen. Den ble utgitt på LP-platen Diorslips og struktursveis (Mariann Grammofon MLN 3011) i 1982.

Listeplasseringer
-----------------

| Artist | Liste | Høyeste  plassering | Uker på listen | Dato for listeplassering |
| --- | --- | --- | --- | --- |
| Elton John | Storbritannias flagg Storbritannia | # 8 | 10 | 27. mars 1982 |
| Elton John | USAs flagg Billboard Adult Contemporary-listen | # 1 |  | 1982 |
| Elton John | USAs flagg Billboard Hot 100-listen | # 12 |  | 1982 |

Referanser
----------

1. 1 2   Se plateetiketten
2. ↑  Chart Stats - Elton John - Blue Eyes
3. 1 2   allmusic ((( Elton John > Charts & Awards > Billboard Singles )))
**Blue Labour** er en ny og voksende idéstrømning i det britiske arbeiderpartiet, Labour Party. Representanter for Blue Labour anser at det sosialdemokratiske partiet må finne en ny vei for å vinne tilbake velgere fra arbeiderklassen. Det tas til orde for en mer konservativ politikk på områder som innvandring og kriminalitet, og et klart standpunkt mot nyliberale økonomiske ideer til fordel for laug-sosialisme og korporativisme. Man anser også at den tradisjonelle velferdsstaten er for byråkratisk og at mer fokus bør rettes mot lokale demokratiske institusjoner.

Blant de mest velkjente representantene for Blue Labour er Maurice Glasman, akademiker og parlamentsmedlem for Labour; James Purnell, minister i Tony Blairs og Gordon Browns regjeringer; Jon Cruddas, parlamentsmedlem for Labour; Marc Stears, politisk filosof ved University of Oxford; Jonathan Rutherford, professor i kulturvitenskap ved Middlesex University; og Chuka Umunna, parlamentsmedlem for Labour.

Eksterne lenker
---------------

* Offisielt nettsted Rediger på Wikidata
***Os maxillare*** er en knokkel som utgjør hoveddelen av overkjeven hos beinfisk og firbeinte virveldyr. Knokkelen er et hudbein som dannes over den øvre delen av den første gjellebuen under fosterutviklingen. Hos menneske og andre primater er knokkelen vanligvis vokst sammen med fortannbeinet og utgjør et enkelt overkjevebein, som er det eneste tannbærende beinet i overkjeven hos primater.

Tenner
------

*Os maxillare* er en av tre knokler som bærer tenner hos virveldyr. Fortennene sitter på fortannbeinet, mens de normale tennene fra hjørnetanna og bakover sitter på *os maxillare*. Hos en del durofager som steinbit og hos noen kjøttfinnefisker og tidlige panserpadder satt det også tenner på ganebeinet. De fremste tennene på *os maxillare* (der de finnes) er alltid enkle i bygningen, men en kjegleformet tannspiss og en enkelt rot. Lange tenner som springer ut fra denne posisjone kalles huggtenner, i motsetting til støttenner som alltid er en fortann. Moderne pattedyr har bare et enkelt par med huggtenner i overkjeven, mens deres tidlige forfedre pelycosaurene kunne ha både to og tre lange dolkeformede huggtenner på hver side i overkjeven. Også hos enkelte grupper krypdyr er det en tdendes til at en eller flere tenner fremst på denne knokkelen er lengre enn andre tenner. Hoggtennene hos hoggormfamilien er også de fremste tennene på *os maxillare*.

Hos mange planteetere mangler hjørnetennene helt, eller er bare til stede hos hanner, slik som på hest og hjort. De bakenforliggende tennene er mer komplisert bygget hos pattedyr og utgjør kinntenner. Beinfisk, amfibier og krypdyr har tenner som er mer eller mindre ensartede i hele munnen, og de første tennene i *os maxillare* skiller seg ikke vesentlig fra de øvrige.

Evolusjon
---------

I hodeskallen til firbeinte virveldyr utgjør *os maxillare* en del av skalletaket. Hos beinfisk er det i de fleste tilfeller ikke noe samlet skalletak, og *os maxillare* er en av en serie bein på hver side som utgjør en løs overkjeve. Hos de første panserpaddene grodde overkjeven fast i hjernekassen og dannet et kontinuerlig skalletak.

Referanser
----------

1. ↑  Anthwal, N.; Joshi, L.; Tucker, A.S. (Januar 2013). «Evolution of the mammalian middle ear and jaw: adaptations and novel structures». *Journal of Anatomy*. 222 (1): 147–160. doi:10.1111/j.1469-7580.2012.01526.x.
2. ↑  Ashley-Montagu, M.F. (1935). «The Premaxilla in the Primates». *The Quarterly Review of Biology*. 10 (2): 181-208. Besøkt 15. november 2017.
3. ↑  «Wolffish: What you need to know». *Fisheries and Oceans Canada*. Government of Canada. 2016. Besøkt 14. november 2017.
4. ↑  Baur, G.; Case, E.C. (1899). «The history of the Pelycosauria, with a description of the genus *Dimetrodon*, Cope». *Transactions of the American Philosophical Society*. 20 (1): 5–62. JSTOR 1005488.
5. ↑  Romer, A.S. & Parson, T.S (1986): The vertebrate body. 6. utgave (internasjonal utgave), Sauders Colledge Publishing, USA, side 237-272. ISBN 0-03-910754-X
**Ahmet Koç** (født 1960 eller 1968 i Sivas i Tyrkia) er en tyrkisk bağlamaspiller, komponist og musikkviter. Koç ga ut sitt første album i 1995. Han har samarbeidet musikalsk med blant andre Tarkan og Mikis Theodorakis, har vært bakgrunnsmusiker i Eurovision Song Contest og var tidligere president i Müzik Yorumculari Meslek Birliği (MÜYOBİR).

Biografi
--------

Koç startet sin utdanning ved Det statlige tyrkiske musikkonservatoriet ved Det tekniske universitetet i Istanbul i 1979, hvor han fullførte en elleve år lang utdanning med spesialisering på tyrkisk musikk. I 1995 ga han ut albumserien 7 Karanfil, som besto av åtte album med nytolkninger av klassiske anatoliske melodier. I 1997 deltok Ahmet Koç, som medlem av Grup Etnik, som bakgrunnsmusiker under Şebnem Pakers fremføring av melodien «Dinle» i Eurovision Song Contest i Dublin.

I 2005 ga Ahmet Koç ut albumet *Paradoks* med bağlama-versjoner av internasjonale pop- og rockeklassikere - deriblant Eagles' «Hotel California», Sinatras «My Way», Titanic-temaet «My Heart Will Go On» og Gudfaren-temaet. Det påfølgende året ble dobbelalbumet *Sağanak* gitt ut, som blant annet inneholdt melodien «Görevimiz tehlike» som var en bağlama-versjon av Mission: Impossible-temaet.

Utgivelser
----------

* 2012: *Renkli -Türkçe* (Avrupa Müzik)
* 2007: *Sözün bittiği yer* (Doğan Music Company)
* 2006: *Sağanak* (Doğan Music Company)
* 2005: *Paradoks* (Doğan Music Company)
* 1997: *Yol türküleri* (İdobay Müzik Yapım)
* 1995: *Yediveren Anadolu* (Ada Müzik)

Referanser
----------

1. ↑   www.discogs.com[Hentet fra Wikidata]
2. ↑  Hürriyets intervju med Ahmed Koç, publisert 28. januar 2008. Bağlamacılar hor görülüyor. Besøkt 27. april 2016. (tr)
3. 1 2 3  Ahmet Koçs hjemmeside. BİYOGRAFİ. Besøkt 28. april 2016. (en)
4. ↑  Zaman 11. mai 1997, 'Bu başarı hepimizin...'. Besøkt 28. april 2016 (arkivert side). (tr)
5. ↑  Arkivert side. Turkovision. 1997 Dinle. Besøkt 27. april 2016. (en)

Eksterne lenker
---------------

* (tr) Offisielt nettsted Rediger på Wikidata
* (en) Ahmet Koç på Internet Movie Database Rediger på Wikidata
* (en) Ahmet Koç på Apple Music Rediger på Wikidata

* (en) Ahmet Koç på Discogs Rediger på Wikidata

* (en) Ahmet Koç på MusicBrainz Rediger på Wikidata

* (en) Ahmet Koç på Spotify Rediger på Wikidata
* (en) Ahmet Koç på allmusic.com

  


|  |  |
| --- | --- |
| Oppslagsverk/autoritetsdata | MusicBrainz **·** Discogs
 |
**«Goodnight, Irene»** eller **«Irene, Goodnight»** er en amerikansk sang fra 1800-tallet skrevet og publisert som «Goodnight, Irene» i 1886 av Gussie Lord Davis, en afrikansk-amerikansk komponist. Sangen (da svært endret) ble først spilt inn på plate i 1932 av Huddie «Ledbelly» Ledbetter, som hevdet at han hadde lært den av sin onkel.

Teksten forteller om jeg-personens bekymringsfulle fortid med sin kjærlighet, Irene, og uttrykker hans tristhet og frustrasjon. Flere vers gjør eksplisitte referanser til det overveide selvmordet, mest berømt i linjen *«sometimes I take a great notion to jump in the river and drown»*, som var inspirasjonen til Ken Keseys roman, *Sometimes I Take a Great Notion* fra 1964.

I 1950 spilte den amerikanske folkemusikkgruppen The Weavers sangen inn på plate og ble en nummer én-hit. Selv om den generelt sett var tro, valgte The Weavers å unnlate noe av den mer kontroversielle teksten til Ledbetter, noe som førte til at Time stemplet den som en «dehydrert» og «forskjønnet» utgave av originalen.

På grunn av innspillingens popularitet er imidlertid The Weavers tekst generelt sett den som blir brukt i dag.

Etter 1950 har sangen blitt spilt inn på plate av tallrike artister i flere genre.

I 2002 mottok Ledbetters Library of Congress-innspilling fra 1936 en Grammy Hall of Fame Award.

«Goodnight, Irene» har også blitt berømt som fotballsang for Bristol Rovers FC.

Coverversjoner
--------------

I 1950, året etter Ledbetters død, spilte The Weavers inn sangen på plate.

The Weavers' enorme suksess inspirerte mange andre artister til å spille inn sine versjoner av sangen. Flere av dem ble selv suksessfulle, deriblant Tom Waitz' versjon.

The Tanner Sisters with The Hedley Ward Trio spilte inn en versjon i London 23. september 1950. Den ble utgitt på His Master's Voice B 9980 og på His Master's Voice A.L. 3128.

Norsk versjon
-------------

Egil Hagen har skrevet en norsk tekst. På norsk bærer den tittelen «Godnatt Irene».

### Innspilling

* Aage Braarud, sang med Robert Levins orkester. Utgitt på 78-platen His Master's Voice A.L. 3136 i 1951.

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica
 |
En mann i en *cangue* i Shanghai, ca 1870. Påskriften opplyser vanligvis navn, adresse, og forbrytelse. Forbryteren var avhengig av forbipasserendes hjelp for føden. (Foto av John Thomson).
*Salle des Martyrs* i Det parisiske ytremisjonsselskaps museum. Det stigelignende apparatet i midten er den *cangue* som Pierre Dumoulin-Borie var holdt fanget i.
**Mujia** (kinesisk: 木枷, pinyin: *mù jīa* eller 枷鎖, *jiā suǒ*, eller fra fransk: **cangue**, eller «krage-gapestokk») var en innretning benyttet for allmenn bespottelse og ydmykelse og som legemlig avstraffelse i Kina  og visse andre deler av Øst-Asia og Sørøst-Asia frem til inn på 1900-tallet.

Vanlig utforming
----------------

Fret var flere forskjellige utforminger av innretningen. Men en typisk *mujia* bestod av et stort og tungt flatt brett med et hull i midten stort nok for nakke og hals. Brettet hadde to deler. De ble lagt rundt halsen og festet i smal nok posisjon med hengsler og lås. 

Straffen var å ha brettet påført i en bestemt periode, avhengig av forbrytelsens art. Den store Ming-lovboken (大明律) fra 1397 foreskrev at innretningen skulle være av tre og veie 25, 20 eller 15 jīn (omtrent 12,5, 10 eller 7,5 kilo) avhengig av forbrytelsen. Ofte var den så stor at fangen trengte hjelp til å spise og drikke, fordi han ikke kunne nå munnen med hendene.

Ordet *cangue* på fransk kommer fra det portugisiske *canga*, som betyr åk.

Referanser
----------

1. ↑  Jamyang Norbu: Its Chinese name is typically rendered in Latin script at *tcha*. From Darkness to Dawn Arkivert 9. juni 2011 hos Wayback Machine. site *Phayul.com*, 19. mai 2009.

Eksterne lenker
---------------

* (en) Cangue – kategori av bilder, video eller lyd på Commons Rediger på Wikidata
**Koninklijke Ahold N.V.** er et stort nederlandsk konsern som driver supermarkeder i Europa og USA. Selskapet hadde i 2006 en omsetning på omtrent 45 milliarder euro og ca. 160 000 ansatte. Ahold er børsnotert på Euronext Amsterdam.

Selskapets røtter kan spores tilbake til 27. mai 1887 da Albert Heijn-supermarked ble grunnlagt i Oostzaan. Supermarkedkjeden ekspanderte gjennom første halvdel av det 20. århundre og ble børsnotert i 1948. Selskapet ble den største supermarkedkjede i Nederland og ekspanderte inn i spiritusforretninger og kosmetikkforretninger i 1970-årene og endret navn til Ahold (hvilket står for *Albert Heijn Holdings*) i 1973. Selskapet ekspanderte ytterligere fra midten av 1970-årene og kjøpte kjeder i Spania, USA og Portugal, og akselererte oppkjøpene i siste halvdel av 1990-årene med oppkjøp i Latin-Amerika, Øst-Europa og Asia.

I 2003 kunngjorde Ahold at et amerikansk datterselskap gjennom en årrekke bevisst hadde opplyst for stor inntjening. Etterfølgende ble størrelsen oppgjort til mere enn 1 milliard euro. En rekke ledende medarbeidere måtte tre tilbake, og i 2006 inngikk Ahold forlik i et gruppesøksmål anlagt i USA, hvoretter Ahold skal betale erstatninger på over 1 milliard euro til aksjonærer som kjøpte aksjer i Ahold i den relevante periode.

Eksterne lenker
---------------

* Offisielt nettsted Rediger på Wikidata

* (en) Ahold – kategori av bilder, video eller lyd på Commons Rediger på Wikidata
**Skoleungdommens Riksmålsforbund** var en norsk språkpolitisk ungdomsorganisasjon tilsluttet Riksmålsforbundet. Forbundet ble konstituert i Trondheim i mai 1964 med ca. 4 000 medlemmer, og i april 1966 hadde Skoleungdommens Riksmålsforbund nærmere 50 tilsluttede lokalforeninger. Skoleungdommens Riksmålsforbund ønsket blant annet å gi riksmålet offisiell status, stanse samnorskpolitikken, gjøre den skriftlige delen av sidemålsundervisningen valgfri, granske språket i alle autoriserte lærebøker, og la elevene bruke tradisjonelle riksmålsord i sine stiler uten at det skulle kunne regnes som feil. Blant formennene i Skoleungdommens Riksmålsforbund var Terje Johnsen fra Fredrikstad, Ove Molland fra Oslo og Annelise Høegh fra Oslo.

Referanser
----------

1. 1 2  «Skoleungdommens Riksmålsforbund dannet på landsmøtet i Trondheim». *Adresseavisen*: 7. 25. mai 1965.
2. 1 2  Aarflot, Sivert (23. mai 1964). «Elevenes leselyst må stimuleres!». *Aftenposten*: 1.
3. ↑  Glad, Per (25. april 1966). «Vi har ikke sittet med hendene i fanget». *Aftenposten*: 2.
4. 1 2  «Samnorsk-politikken har spilt fullstendig fallitt». *Aftenposten*: 11. 10. mai 1965.
5. ↑  «Sproglig gransking av autoriserte lærebøker». *Aftenposten*: 12. 1. november 1965.
6. ↑  «Elevene bør ikke få feil for bruk av tradisjonelle riksmålsord». *Aftenposten*: 4. 16. april 1969.
7. ↑  «Folkevilje og sprogsak til stortingspresidenten». *Aftenposten*: 10. 8. juni 1967.

Portal: Språk
**Mukatsjeve eparki** med sete i den ukrainske byen Uzjhorod regnes som den rutensk-katolske kirkens modereparki. Det er kirkens eldste eparki (grunnlagt 1771); og selv om Pittsburgh erkeeparki i USA formelt har høyere rang enn Mukatsjeve, omtales Uzjhorod som den rutensk-katolske kirkens hovedsete.

Historie
--------

125 år etter at den rutensk-katolske kirke ble opprettet i Uzjhorod i 1646, fikk kirken med Mukatsjeve eparki sitt første egne bispedømme. (Frem til da hadde de rutensk-katolske menighetene ligget under biskopen av Eger.) De vestlige (kongelig-ungarske) menighetene i eparkiet ble i 1818 skilt ut som Prešov eparki. 1922 ble også de sørlige delene av Mukatsjeve eparki (som etter første verdenskrig hadde havnet i Romania), skilt ut som den apostoliske administrasjonen Târgul Siret. Denne ble opphevet allerede få år senere.

Etter andre verdenskrig ble den rutensk-katolske kirken forbudt av de sovjetiske myndighetene og tvangsforent med den russisk-ortodokse kirke. Det var i denne tiden de amerikanske eparkiene ble opprettet for rutensk-katolikker i eksil. Kirken i Ukraina fortsatte imidlertid sin aktivitet i undergrunnen frem til kommunismens fall. Pave Johannes Paul II kunne derfor gjenopprette Mukatsjeve eparki i 1991 ved å bekrefte undergrunnseparken Ivan Semedi som eparkiets rettmessig biskop. Hans etterfølger ble Milan Šášik (siden 2002).

Eksterne lenker
---------------

* Offisielt nettsted Rediger på Wikidata

* (en) Byzantine Catholic Eparchy of Mukachevo – kategori av bilder, video eller lyd på Commons Rediger på Wikidata

  


| * v
* d
* r
Katolske bispedømmer i Ukraina |
| --- |
| Romersk-katolske bispedømmer i Ukraina | 
* *Butsjatsj*
* *Donetsk-Kharkiv*
* *Ivano-Frankivsk*
* Kamjanets-Podilskyj
* Kharkiv-Zaporizjia
* ***Kyiv***
* ***KYIV-HALYTSJ***
* Kyiv-Zjytomyr
* *Kolomjia-Tsjernivtsi*
* Lutsk
* *Lutsk*
* **Lviv** (latinsk)
* ***Lviv*** (armensk)
* ***Lviv*** (ukrainsk)
* Mukatsjeve (latinsk)
* *Mukatsjeve* (rutensk)
* *Odessa-Krim*
* Odessa-Simferopol
* *Sambir-Drohobytsj*
* *Sokal-Zjovkva*
* *Stryj*
* *Ternopil-Zboriv*

 | Ukrainas flagg |
| (erkebispedømmer i fet; storerkebispedømme i kapiteler; orientalsk-katolske eparkier i kursiv [ukrainsk, der ikke annet er angitt]; eksarkater i mindre skrift) |

|  |  |
| --- | --- |
| Oppslagsverk/autoritetsdata | VIAF **·** NKC **·** CatolicDiocese
 |
**Skolen for Grafisk Design** (**SFGD**) var en privat fagskole som utdanner grafiske formgivere for reklamebyråer, grafiske designstudioer, forlag, dags- og ukepresse og andre bedrifter som har behov for profesjonell, visuell utforming. Skolen er i dag en del av Westerdals Oslo School of Arts, Communication and Technology i Oslo.

Historikk
---------

SFGD begynte som Skolen for Grafisk formgivning på Lille Ulefoss, under Kjell Dahl. Utdanningstilbudet ble godkjent av myndighetene 1. januar 1985. Skolen gav en to-årig yrkesutdanning på heltid innen visuell formgiving. Etter noen års drift i Oslo gikk skolen konkurs. Skolen gjenoppsto under nytt (formelt) navn Designskolen AS, men gikk offisielt under navnet Skolen for Grafisk Design. Skolen begynte også med kveldskurs i designfaglige delemner. I 1994 ble skoletilbudet utvidet med et tredje utdypingsår med en diplomoppgave. Truls Helweg var rektor i hele perioden skolen eksisterte under egent navn. I 2001 gikk SFGD sammen med Westerdals Reklameskole og Wolff Dekorasjon og Reklameskole og dannet Westerdals School of Communication.

Portaler: Kunst | Oslo